**N Á R O D N Á R A D A  S L O V E N S K E J R E P U B L I K Y**

**VI. volebné obdobie**

**406**

**VLÁDNY NÁVRH**

# ZÁKON

## z .................... 2013,

## ktorým sa dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a o doplnení niektorých zákonov

Národná rada Slovenskej republiky sa uzniesla na tomto zákone:

# Čl. I

Zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení zákona č. 293/1992 Zb., zákona č. 323/1992 Zb., zákona č. 187/1993 Z. z., zákona č. 180/1995 Z. z., zákona č. 222/1996 Z. z., zákona č. 80/1998 Z. z., zákona č. 256/2001 Z. z., zákona č. 420/2002 Z. z., zákona č. 518/2003 Z. z., zákona č. 217/2004 Z. z., zákona č. 523/2004 Z. z., zákona č. 549/2004 Z. z., zákona č. 571/2007 Z. z., zákona č. 285/2008 Z. z., zákona č. 66/2009 Z. z., zákona č. 499/2009 Z. z., zákona č. 136/2010 Z. z., zákona č. 139/2010 Z. z., zákona č. 559/2010 Z. z., zákona č. 547/2011 Z. z. a zákona č. 345/2012 Z. z. sa dopĺňa takto:

1. V § 25 ods. 1 sa na konci pripájajú tieto slová: „alebo s inou osobou, na ktorej návrh sú pozemkové úpravy povolené“.
2. V § 34 ods. 16 sa za slovo „môže“ vkladajú slová „do vlastníctva Slovenskej republiky“.
3. § 34 sa dopĺňa odsekmi 20 až 23, ktoré znejú:

„(20) Pozemkový fond môže do vlastníctva Slovenskej republiky za cenu podľa osobitného predpisu6fc) kúpiť poľnohospodársky pozemok alebo pozemok podľa odseku 16, ku ktorému banka so 100 % majetkovou účasťou štátu vykonáva záložné právo.23he) Ustanovenie § 140 Občianskeho zákonníka sa pri výkone záložného práva nepoužije.

(21) Pozemkový fond použije pozemok nadobudnutý podľa odseku 20 na plnenie úloh podľa osobitného predpisu.23)

(22) Ak pozemkový fond nemôže pozemok nadobudnutý podľa odseku 20 použiť na plnenie úloh23) a spôsobom uvedeným v osobitnom predpise,23hf) môže ho predať osobe, ktorá vykonáva poľnohospodársku, živočíšnu alebo špeciálnu rastlinnú výrobu a spĺňa ďalšie podmienky podľa osobitného predpisu na prenájom23hg) a má trvalý pobyt alebo sídlo

1. v prvom poradí v obci, v ktorej sa pozemok nachádza,
2. v druhom poradí v okrese, v ktorom sa pozemok nachádza,
3. v treťom poradí na území Slovenskej republiky.

(23) Pri návrhu na vklad podľa osobitného predpisu23hh) pozemkový fond uvedie aj vyhlásenie o tom, že pri kúpe pozemku sa postupovalo podľa poslednej vety odseku 20.“.

Poznámky pod čiarou k odkazom 23he až 23hh znejú:

„23he) § 151a až 151me Občianskeho zákonníka.

23hf) § 11 ods. 2 zákona č. 229/1991 Zb.

§ 6 ods. 2 zákona č. 503/2003 Z. z.

23hg) § 2 ods. 5 až 12 nariadenia vlády Slovenskej republiky č. 238/2010 Z. z., ktorým sa ustanovujú podrobnosti o podmienkach prenajímania, predaja, zámeny a nadobúdania nehnuteľností Slovenským pozemkovým fondom v znení neskorších predpisov.

23hh) § 30 ods. 4 zákona Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov.“.

1. Za § 42r sa vkladá § 42s, ktorý znie:

# „§ 42s

Pozemky určené pre spoločné zariadenia a opatrenia, ktoré prešli schválením vykonania projektu pozemkových úprav do vlastníctva Slovenskej republiky a sú v správe pozemkového fondu prejdú na základe rozhodnutia obvodného pozemkového úradu do vlastníctva obce, v ktorej katastrálnom území sa nachádzajú. Ak ide o špecifické spoločné zariadenia a opatrenia, obvodný pozemkový úrad rozhodne o ich prechode do vlastníctva inej osoby ako obce, ktorá s ohľadom na predmet činnosti zabezpečí účel ich použitia.“.

# Čl. II

Zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení zákona č. 42/1992 Zb., zákona č. 93/1992 Zb., zákona Národnej rady Slovenskej republiky č. 186/1993 Z. z., zákona Národnej rady Slovenskej republiky č. 205/1996 Z. z., zákona č. 64/1997 Z. z., zákona č. 80/1998 Z. z., zákona č. 72/1999 Z .z., zákona č. 175/1999 Z. z., zákona č. 456/2002 Z. z., zákona č. 172/2003 Z. z., zákona č. 504/2003 Z. z., zákona č. 12/2004 Z. z., zákona č. 549/2004 Z. z., zákona č. 595/2006 Z. z., zákona č. 523/2007 Z. z., zákona č. 571/2007 Z. z., zákona č. 285/2008 Z. z., zákona č. 396/2009 Z. z., zákona č. 139/2010 Z. z. a zákona č. 559/2010 Z. z. sa dopĺňa takto:

§ 11 sa dopĺňa odsekom 9, ktorý znie:

„(9) Ak ide o bezodplatný prevod pozemku z vlastníctva štátu do vlastníctva oprávnenej osoby, ustanovenie § 140 Občianskeho zákonníka sa nepoužije.“.

# Čl. III

Zákon č. 503/2003 Z. z. o navrátení vlastníctva k pozemkom a o zmene a doplnení zákona Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov v znení zákona č. 217/2004 Z. z., zákona č. 549/2004 Z. z., zákona č. 571/2007 Z. z., zákona č. 285/2008 Z. z., zákona č. 139/2010 Z. z. a zákona č. 559/2010 Z. z. sa dopĺňa takto:

V § 6 ods. 5 sa za prvú vetu vkladá nová druhá veta, ktorá znie: „Ak ide o bezodplatný prevod pozemku z vlastníctva štátu do vlastníctva oprávnenej osoby, ustanovenie § 140 Občianskeho zákonníka sa nepoužije.“.

# Čl. IV

Tento zákon nadobúda účinnosť 1. júla 2013.